สินเชื่อโตต่ำสวนเศรษฐกิจ
สินเชื่อในระบบธนาคารพาณิชย์ไตรมาสแรกขยายตัวแค่ 1.75% เหตุคนไม่มั่นใจเศรษฐกิจฟื้นจริง กังวลรายได้ในอนาคตไม่แน่นอนศูนย์วิจัยกสิกรไทย รายงานภาพรวมสินเชื่อเดือน มี.ค.นี้ว่า มีอัตราการขยายตัวเพียง 1.75% มียอดคงค้าง 10.5 ล้านล้านบาท โดยลูกหนี้รายใหญ่คืนเงินกู้และหันไประดมทุนตรงด้วยการออกหุ้นกู้ รวมทั้งชะลอการเบิกสินเชื่อใหม่นอกจากนี้ ลูกค้ารายย่อยก็ไม่กู้เพิ่มมากนักเพราะกังวลกับภาวะเศรษฐกิจสินเชื่อรายย่อยที่ขยายตัวมีเพียงการเช่าซื้อรถยนต์ที่มีการขยายตัวเป็นครั้งแรกในรอบ 5 ปี หลังจากจบโครงการรถยนต์คันแรก สินเชื่อบัตรเครดิตและสินเชื่อส่วนบุคคลยังมีการชำระคืนต่อเนื่องทั้งนี้ สถานการณ์สินเชื่อของธนาคารพาณิชย์ขยายตัวอย่างค่อยเป็นค่อยไปเนื่องจากขาดปัจจัยสนับสนุน ธนาคารยังคงเข้มงวดการให้สินเชื่อเพราะหนี้ที่ไม่ก่อให้เกิดรายได้ (เอ็นพีแอล) ที่ปรับโครงสร้างหนี้ไปแล้ว มีโอกาสหวนกลับมาเป็นหนี้เสียอีกครั้ง อย่างไรก็ดี เชื่อว่าสินเชื่อจะเริ่มขยายตัวดีขึ้นหลังจากครึ่งปีแรกผ่านไป เพราะเงินงบกลางที่รัฐบาลอัดเข้าสู่ท้องถิ่นจะออกมา ตลอดจนอานิสงส์จากการค้าระหว่างประเทศที่ให้ภาพเชิงบวกจะหนุนความต้องการสินเชื่อจากภาคธุรกิจ ทั้งจากสินเชื
26 เม.ย. 2560

สินเชื่อในระบบธนาคารพาณิชย์ไตรมาสแรกขยายตัวแค่ 1.75% เหตุคนไม่มั่นใจเศรษฐกิจฟื้นจริง กังวลรายได้ในอนาคตไม่แน่นอนศูนย์วิจัยกสิกรไทย รายงานภาพรวมสินเชื่อเดือน มี.ค.นี้ว่า มีอัตราการขยายตัวเพียง 1.75% มียอดคงค้าง 10.5 ล้านล้านบาท โดยลูกหนี้รายใหญ่คืนเงินกู้และหันไประดมทุนตรงด้วยการออกหุ้นกู้ รวมทั้งชะลอการเบิกสินเชื่อใหม่นอกจากนี้ ลูกค้ารายย่อยก็ไม่กู้เพิ่มมากนักเพราะกังวลกับภาวะเศรษฐกิจสินเชื่อรายย่อยที่ขยายตัวมีเพียงการเช่าซื้อรถยนต์ที่มีการขยายตัวเป็นครั้งแรกในรอบ 5 ปี หลังจากจบโครงการรถยนต์คันแรก สินเชื่อบัตรเครดิตและสินเชื่อส่วนบุคคลยังมีการชำระคืนต่อเนื่องทั้งนี้ สถานการณ์สินเชื่อของธนาคารพาณิชย์ขยายตัวอย่างค่อยเป็นค่อยไปเนื่องจากขาดปัจจัยสนับสนุน ธนาคารยังคงเข้มงวดการให้สินเชื่อเพราะหนี้ที่ไม่ก่อให้เกิดรายได้ (เอ็นพีแอล) ที่ปรับโครงสร้างหนี้ไปแล้ว มีโอกาสหวนกลับมาเป็นหนี้เสียอีกครั้ง อย่างไรก็ดี เชื่อว่าสินเชื่อจะเริ่มขยายตัวดีขึ้นหลังจากครึ่งปีแรกผ่านไป เพราะเงินงบกลางที่รัฐบาลอัดเข้าสู่ท้องถิ่นจะออกมา ตลอดจนอานิสงส์จากการค้าระหว่างประเทศที่ให้ภาพเชิงบวกจะหนุนความต้องการสินเชื่อจากภาคธุรกิจ ทั้งจากสินเชื่อเงินทุนหมุนเวียนในประเทศ เทรดไฟแนนซ์ ตลอดจนสินเชื่อเพื่อการลงทุน อาทิ ในธุรกิจก่อสร้างนางอรอนงค์ อุดมก้านตรง ผู้ช่วยกรรมการผู้จัดการใหญ่ ผลิตภัณฑ์สินเชื่อรายย่อย สายธุรกิจรายย่อย ธนาคารซีไอเอ็มบี ไทย กล่าวว่า ภาพรวมสินเชื่อบุคคลตั้งแต่ต้นปีจนถึงปัจจุบันขยายตัวไม่แรงมาก เป็นไปตามความเชื่อมั่นของผู้บริโภคที่ยังไม่กลับมาอย่างเต็มที่ ยังไม่มั่นใจแนวโน้มเศรษฐกิจและรายได้ในอนาคต จึงระมัดระวังในการก่อหนี้อยู่ แต่ก็ยังสามารถเติบโตเป็นบวก เพราะสินเชื่อบุคคลวงเงินน้อยสามารถขยับไปตามการบริโภคภายในประเทศ ไม่เหมือนสินเชื่อเพื่อซื้อสินทรัพย์คงทนด้าน น.ส.สุดาพร จันทร์วัฒนากุล รองประธานเจ้าหน้าที่บริหาร-ธุรกิจสินเชื่อบุคคล บริษัท บัตรกรุงไทย (เคทีซี) กล่าวว่า ในปีนี้ตั้งเป้าจะขยายสินเชื่อให้โต 15% ซึ่งลดลงกว่าปีที่แล้วเติบโต 18% เพราะอาจจะมีปัจจัยเสี่ยงจากภาวะเศรษฐกิจในต่างประเทศมากระทบไม่มากก็น้อย บวกกับภาวะเศรษฐกิจที่ยังชะลอตัวทำให้คนยังระมัดระวังการใช้จ่ายหรือก่อหนี้เพิ่ม“เราต้องระวังกำลังซื้อของลูกค้าระดับล่างที่มีรายได้จำกัด ขณะที่ค่าครองชีพต่างๆ ก็สูงขึ้น ฉะนั้นการปล่อยกู้ยังต้องระมัดระวัง เราจะไม่กระตุ้นลูกค้าเพราะเกรงปัญหาเอ็นพีแอล ปีนี้คาดว่าตลาดรวมจะโตที่ 3-4% หรือดีสุดก็ได้ที่ 5% ส่วนการขยายฐานลูกค้าปีนี้เราตั้งเป้าจะขยายเพิ่มอีก 1.6 แสนราย” น.ส.สุดาพร กล่าว